Előterjesztés

Mórágy Község Önkormányzata Képviselő-testületének

2013. június 4-én tartandó rendkívüli ülésére 

3. számú napirend

Tárgy: Cikói Hulladékgazdálkodási Társulás Társulási Megállapodásának módosítása

Előterjesztő: Glöckner Henrik polgármester
Az előterjesztést készítette: Bakó Józsefné jegyző

Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 2013. január 1. napján hatályba lépett IV. fejezete rendelkezik az önkormányzati társulásokról. Mindezekre, valamint arra tekintettel, hogy a Mötv. a társulási megállapodások felülvizsgálatára 2013. június 30-ig állapít meg határidőt, a korábbi jogszabály alapján megkötött társulási megállapodásokat felül kell vizsgálni, és a hatályos rendelkezéseknek megfelelően módosítani ezen időpontig.
Az előterjesztéshez mellékeljük a Cikó Hulladékgazdálkodási Társulás Társulási Megállapodásának módosított tervezetét. 

Kérem, hogy a mellékelt módosított társulási megállapodást megtárgyalni és elfogadni szíveskedjenek.

Határozati javaslat:

a Cikói Hulladékgazdálkodási Társulás Társulási Megállapodásának módosításáról
Mórágy Község Önkormányzatának Képviselő-testülete megtárgyalta a Cikói Hulladékgazdálkodási Társulás Társulási Megállapodásának a Magyarország helyi önkormányzatairól szóló 2011. évi CLXXXIX. számú törvény 87.§. szerinti módosítását, és azt a melléklet szerint elfogadja.

Felhatalmazza a polgármestert a mellékelt megállapodás aláírására.

Határidő: 2013. június 5.

Felelős: Glöckner Henrik polgármester

Mórágy, 2013. május 28.









 Glöckner Henrik sk.

                                                                                                      polgármester 

